[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Narva Aleksandri kiriku edasine kasutus pole veel selgunud"}, {"text_idx": "#000005", "text": "Koguduse pankrotipesast va\u0308lja ostetud Narva Aleksandri kiriku edasine kasutus pole praeguseks veel selgunud."}, {"text_idx": "#000006", "text": "\"Narva Aleksandri suurkiriku sisukontseptsiooni loomise protsess veel kestab. Sellel laupa\u0308eval toimub Narvas ja\u0308rjekordne selleteemaline arutelu linnaelanike osalusel. Tegemist on kohaliku nii-o\u0308elda arutelufestivaliga Bazar,\" u\u0308tles kultuuri ministeeriumi kultuurilise mitmekesisuse osakonna peaspetsialist Olga So\u0303tnik BNS-ile."}, {"text_idx": "#000007", "text": "Narva Aleksandri koguduse pankrot kuulutati va\u0308lja mullu aprillis, sest kogudus ja\u0308i kiriku renoveerimisto\u0308o\u0308de eest ehitusfirmale vo\u0303lgu. Koguduse vo\u0303lausaldajate u\u0308ldkoosolek otsustas la\u0308inud aasta ma\u0308rtsi lo\u0303pus panna Narva Aleksandri suurkiriku hoone enampakkumisele. Mullu mai alguses tu\u0308histati aga siseministeeriumi soovil Narva Aleksandri suurkiriku 500 000 euro suuruse alghinnaga enampakkumine alustamaks la\u0308bira\u0308a\u0308kimisi kirikuhoone omandamiseks."}, {"text_idx": "#000008", "text": "Valitsus ja Eesti Evangeelne Luterlik kirik (EELK) ostsid mullu 22. juunil Narva Aleksandri kiriku pankrotipesast va\u0308lja, makstes 375 000 eurot, millest poole tasus riik ja poole EELK."}, {"text_idx": "#000009", "text": "Kultuuriministeerium alustas mullu oktoobri alguses kohtumisi EELK, Narva linna ja siseministeeriumi esindajatega suurkiriku edasise kasutamise vo\u0303imaluste u\u0308le ning plaanis esitada va\u0308ljato\u0308o\u0308tatud na\u0308gemuse valitsusele veel oktoobri lo\u0303pus. Valitsuskabinet tegi kultuuriministeeriumile u\u0308lesandeks koostada kiriku kui avalikus kasutuses oleva hoone kontseptsioon mullu juunis. U\u0308hist otsust hoone kasutusotstarbe kohta pole siiski seni su\u0308ndinud."}, {"text_idx": "#000010", "text": "Kultuuriministeeriumi, siseministeeriumi, EELK ja Narva linna esindajad otsustasid mai keskel kultuuruministeeriumis peetud kohtumisel ka\u0308ivitada laiaulatusliku ja mitmeastmelise arutelu, mille tulemusena selgitatakse Narva Aleksandri kiriku vo\u0303imalik edasine kasutus va\u0308lja su\u0308giseks."}, {"text_idx": "#000011", "text": "Narva Aleksandri kirik pu\u0308hitseti 28. mail 1884. Suurkiriku nimetuse omistas kirikule president Lennart Meri aastal 2000."}, {"text_idx": "#000013", "text": "Narva Aleksandri kiriku tulevik kontserdipaigana on publiku ka\u0308tes"}, {"text_idx": "#000014", "text": "Galerii: Narva Aleksandri kirik avatakse videoinstallatsiooniga"}, {"text_idx": "#000019", "text": "EELK-i korjandusest ja\u0308tkus nii Narva kiriku ostuks kui koguduse to\u0308o\u0308ks"}, {"text_idx": "#000021", "text": "Na\u0308dala algus on va\u0308hese pilvisusega ja sajuta"}, {"text_idx": "#000023", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000030", "text": "Lavrov: ei Ukraina rahuplaan ega Musta mere viljalepe pole realistlikud"}, {"text_idx": "#000035", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000039", "text": "Su\u0308gise algusega tulevad jahedamad ilmad"}, {"text_idx": "#000050", "text": "U\u0308u\u0308rimajaga spetsialiste meelitada lootnud Narva loobus maja ehitamisest"}]